Diari Oficial de la Generalitat Valenciana


Sumari del DOGV 8962, del 27-11-2020 (2020/10143)

RESOLUCIÓ de 25 de novembre de 2020, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10591


Data del document
:   25-11-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 25 de novembre de 2020, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana. [2020/10598]  
Antecedents de fet  
1. En data 16 de juny de 2020, va ser publicada en el Diari Oficial de la Generalitat Valenciana (DOGV 8836) la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana.  
  
2. Advertida l'existència d'un error material en la resolució esmentada, en el Diari Oficial de la Generalitat Valenciana núm. 8857, de 15 de juliol de 2020, es va publicar la corresponent correcció d'errades.  
3. A aquesta convocatòria s'han presentat un total de seixanta-huit sol·licituds, de les quals han sigut excloses deu sol·licituds pels motius assenyalats en l'annex III.  
4. Tenint en compte l'informe de l'òrgan instructor, de data 16 de novembre de 2020, es desprén de la informació que hi ha en el seu poder que les entitats sol·licitants, excepte les assenyalades en l'annex III, compleixen tots els requisits necessaris per a accedir a les subvencions, d'acord amb el que s'estableix en l'article 164. f), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
5. La Comissió de Valoració, segons el que s'estableix en l'article 37.8 de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament (d'ara en avant, Ordre 3/2017), en la reunió de data 16 de novembre de 2020 ha emés un informe en el qual es concreta el resultat de l'avaluació de les sol·licituds, d'acord també amb l'esmentat article 164. f), i sobre la base d'això ha formulat la corresponent proposta motivada de resolució definitiva de la convocatòria de subvencions.  
6. En realitzar-se la distribució de la quantia destinada per modalitats, no és possible finançar el total de sol·licituds que estan per damunt de la puntuació mínima de 60 punts. Per això, d'acord amb el que estableix l'article 37.6 de l'Ordre 3/2017 i tenint en compte les disponibilitats pressupostàries, la Comissió de Valoració determina que la puntuació mínima per a obtindre subvencions en aquesta convocatòria és de 78,50 punts en la modalitat 1. A, de 63,5 punts en la modalitat 1. B i de 70,5 punts en la modalitat 1.C, i hi ha finançament suficient per a totes les accions de sensibilització admeses en drets humans de la modalitat 2 de l'apartat 1 del resolc quart de la convocatòria.  
  
7. En adjudicar-se les subvencions en projectes i programes d'educació per a la ciutadania global, resulten uns romanents en la modalitat A de 18.237,01 euros, en la modalitat B de 64.645,72 euros i en la modalitat C de 10.444,40 euros, la qual cosa fa una quantitat total de 93.327,13 euros. Quant a les accions de sensibilització sobre activistes en drets humans el romanent és de 120.000,00 euros.  
Atés l'apartat 6 del resolc quart de la resolució de la convocatòria, en el supòsit que una vegada valorades i adjudicades les subvencions per als projectes i programes objecte de la convocatòria no s'esgote la quantia disponible en qualsevol de les modalitats, es podrà incrementar el romanent entre les restants modalitats de la manera següent: els romanents s'aplicaran totalment en primer lloc a la modalitat A, en segon lloc a la modalitat C i en tercer lloc a la modalitat B.  
De conformitat amb tot l'exposat, el romanent s'aplica a la modalitat A, resulta un sobrant de 18.871,17 euros i no n'és procedent la distribució.  
8. En el resolc tercer de la resolució de convocatòria s'estableix el finançament de les subvencions previstes en aquesta:  
- En les actuacions recollides en l'apartat 1 del resolc següent, amb càrrec a la línia de subvenció S2323000 «Educació i sensibilització per a la ciutadania global», dotada amb un import de 3.000.000,00 d'euros, en el capítol IV, per al finançament de despeses corrents, en l'aplicació pressupostària 95.57.86.65375.8 del pressupost de la Generalitat Valenciana per a l'any 2020.  
Amb la distribució següent, d'acord amb l'apartat 6 del mateix resolc quart:  
a) Per a la modalitat A, es destina un percentatge del 50 per 100 dels fons previstos per a la convocatòria (1.500.000 ?).  
b) Per a la modalitat B, es destina un percentatge del 40 per 100 dels fons previstos per a la convocatòria (1.200.000 ?).  
c) Per a la modalitat C, es destina un percentatge del 10 per 100 dels fons previstos per a la convocatòria (300.000 ?).  
- En les actuacions recollides en l'apartat 2 del resolc quart de la resolució de convocatòria, amb càrrec a la línia de subvenció S8318000 «Subvencions a ONGD per a accions de sensibilització sobre activistes en drets humans», dotada amb un import de 220.000,00 euros, en el capítol IV, per al finançament de despeses corrents, en l'aplicació pressupostària 49.90.13.84584.5 en el pressupost de la Generalitat Valenciana per a l'any 2020.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions previstes en l'article 160.4.c), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
II. Així mateix, en la tramitació d'aquest procediment s'ha tingut present el que s'estableix en l'Ordre 3/2017; la Llei 38/2003, de 17 de novembre, general de subvencions, i el seu reglament de desenvolupament; i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, i de l'informe de l'òrgan instructor i l'acta de la Comissió de Valoració que ha adoptat en la seua sessió de 16 de novembre de 2020, resolc:  
  
Primer  
Concedir a les entitats i projectes esmentats en l'annex I d'aquesta resolució les subvencions sol·licitades per l'import que apareix especificat en aquest, dins del crèdit disponible amb el resolc tercer de la convocatòria.  
Els imports globals concedits per a projectes i programes d'educació per a la ciutadania global, amb càrrec a la línia de subvenció S2323000, programa 134.10, capítol IV, del pressupost de la Generalitat per a l'exercici 2020, són els següents:  
- Modalitat A: 1.556.218,95 -  
- Modalitat B: 1.135.354,28 -  
- Modalitat C: 289.555,60 -  
L'import global concedit per a accions de sensibilització sobre activistes en drets humans, amb càrrec a la línia de subvenció S8318000, programa 134.10, capítol IV, del pressupost de la Generalitat per a l'exercici 2020, és de 100.000,00 ?.  
Una vegada aplicats els imports concedits de l'annex I, en la línia de subvenció S2323000 «Educació i sensibilització per a la ciutadania global», dotada amb un import de 3.000.000,00 euros, en el capítol IV, queda un romanent de 18.871,17 euros i en la línia de subvenció S8318000 «Subvencions a ONGD per a accions de sensibilització sobre activistes en drets humans», dotada amb un import de 220.000,00 euros, en el capítol IV, queda un romanent de 120.000,00 euros.  
  
Les entitats beneficiàries hauran de presentar el model d'acceptació normalitzat en el termini de deu dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url https://www.gva.es/va/inicio/procedimientos'id\_proc=18005&. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici de l'assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de manera telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les sol·licituds de les entitats i els projectes esmentats en l'annex II d'aquesta resolució, pels motius que s'hi especifiquen.  
  
  
Tercer  
Excloure les entitats i els projectes esmentats en l'annex III d'aquesta resolució, pels motius que s'hi especifiquen.  
  
Quart  
Comunicar a les entitats beneficiàries el pressupost validat d'execució del projecte l'execució del qual ha d'adequar-se a aquest. Les entitats beneficiàries que s'indiquen a continuació hauran de presentar la reformulació del projecte en els termes que haja comunicat la Direcció General de Cooperació Internacional al Desenvolupament, en el termini de deu dies hàbils a comptar des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url https://www.gva.es/va/inicio/procedimientos'id\_proc=18286&:  
L'incompliment de la comunicació de reformulació en aquest termini determinarà l'exclusió de la convocatòria.  
Contra aquesta resolució, que posa fi a la via administrativa, es podrà interposar, potestativament, un recurs de reposició davant aquest mateix òrgan, en el termini d'un mes, comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la url https://www.gva.es/va/inicio/procedimientos'id\_proc=18441&, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que es preveu en els articles 10.1 a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 25 de novembre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.